Wangsa Sanjaya

Wangsa Sanjaya iku siji dinasti sing kuwasa ing Karajan Medang periode Jawa Tengah (utawa biyasa karan Karajan Mataram Kuna).

 Asal-Usul 
Istilah Wangsa Sanjaya kawanuhaké déning sejarawan Dr. Bosch sajeroning karangané kanthi irah-irahan Sriwijaya, de Sailendrawamsa en de Sanjayawamsa (1952). Disebutaké yèn ing Karajan Medang ana loro dinasti sing kuwasa, yaiku dinasti Sanjaya lan Sailendra.

Istilah Wangsa Sanjaya tegesé jeneng pendhiri Karajan Medang, yaiku Sanjaya sing maréntah watara taun 732. Dinasti iki nganut agama Hindhu aliran Siwa, lan kiblaté marang Kunjaradari ing tlatah India. 

 Pratélan Para Raja 
Pratélan para raja Medang sadurungé Dyah Balitung sing katulis sajeroning prasasti Mantyasih miturut téyori Bosch yaiku pratélan para raja Wangsa Sanjaya, sisan uga silsilah kulawarga wiwit saka Sanjaya nganti Balitung.

Para raja mau yaiku:
 Sanjaya
 Rakai Panangkaran
 Rakai Panunggalan
 Rakai Warak
 Rakai Garung
 Rakai Pikatan
 Rakai Kayuwangi
 Rakai Watuhumalang 

 Uga delengen 
 Wangsa Sailendra
 Wangsa Isyana

 Kapustakan 
 Marwati Poesponegoro & Nugroho Notosusanto. 1990. Sajarah Nasional Indonesia Jilid II. Jakarta: Balai Pustaka
 Slamet Muljana. 2006. Sriwijaya (terbitan ulang 1960). Yogyakarta: LKIS

Kategori:Sajarah Nusantara
Kategori:Karajan Mataram Kuna